title: Semut perang tanding
text: “Wé, mareren! Da masiat ajak nyama padidi keto”, I Semangah makraik ngrerenang nyaman-nyamanné apang suwud masiat. Ningehang munyi gedé ngelur buka keto, I Semut Api miwah I Sidem mareren saling jagurin. Makejang pada angob ningalin semut coklat ané mara teka ento. Pangadegné tusing ja tegeh sajan, tendasné gedé tur basangné enting, nanging semitané mawibawa pesan.